આવા ગરિમાયુક્ત દિવસે વિવિધ શાળાઓ-મહાશાળાઓમાં પણ ઠેર-ઠેર ઉજવણી થાય છે. કે.જી, બાલવર્ગના વિદ્યાર્થીઓથી માંડીને ધો-12 અને કોલેજના વિદ્યાર્થીઓ જે-તે વિષયના શિક્ષકની ગરિમાને છાજે તેવા વસ્ત્ર પરિધાન કરી શિક્ષકની ભૂમિકા નિભાવે છે. જ્યારે તેમના જ સહાધ્યાયીઓ એક દિવસ પૂરતું આ શિક્ષકો પાસેથી અભ્યાસલક્ષી પાઠોનું ગ્રહણ કરશે અને ગુરુ-શિષ્ય, શિક્ષક-વિદ્યાર્થીના સંબંધનું સાયુજ્ય રચશે.